Z  á  p  i  s  n  i  c  a

z rokovania Komisie na vyhodnotenie vyhlásenej elektronickej aukcie konanej dňa 18. 09. 2026
zriadenej podľa § 8aa ods. 4 písm. b) zákona č.278/1993 Z. z. o správe majetku štátu v znení neskorších predpisov

Priebeh rokovania

Komisia Okresného úradu Trenčín na vyhodnotenie vyhlásenej elektronickej aukcie na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Uhrovec, obec Uhrovec, zapísaného v katastri nehnuteľností vedenom Okresným úradom Bánovce nad Bebravou, katastrálny odbor: 
LV č. 1003:
· stavba – rodinný dom súp. č. 39, postavený na pozemku KN-C parc. č. 312/4, spoluvlastnícky podiel 1/1,
LV č. 219:
· pozemok KN-C parc. č. 311/1, druh pozemku záhrada o výmere 1984 m2, spoluvlastnícky podiel 1/1,
· pozemok KN-C parc. č. 312/4, druh pozemku zastavaná plocha a nádvorie o výmere 112 m2, spoluvlastnícky podiel 1/1,
· pozemok KN-C parc. č. 312/5, druh pozemku zastavaná plocha a nádvorie o výmere 133 m2, spoluvlastnícky podiel 1/1,
bola menovaná Opatrením prednostu Okresného úradu Trenčín JUDr. Petra Paráka č. OÚ-TN-OO-2026/005888 - 19 zo dňa 16. 09. 2026, a to v nasledovnom zložení:

· predseda komisie:
RNDr. Natália Škvarková
· členovia:

JUDr. Peter Filo

                                               Ing. Ľubica Pilátová 



            Ing. Jana Hôrková
                                               Ing. Daniela Machavová

Nakoľko predmetom elektronickej aukcie je nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov (ďalej len „zákon“), ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.


Dňa 09. 07. 2026 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručenie ponúk. Lehota začala plynúť dňa 10. 07. 2026 a uplynula dňa 10. 08. 2026. Žiaden zo správcov majetku štátu na ponuku nereagoval. Ponukové konanie na predmetný nehnuteľný majetok nebolo úspešné.

Vzhľadom k tomu, že primeraná cena prebytočného nehnuteľného majetku štátu bola stanovená vo výške 62 000,- EUR, slovom šesťdesiatdvatisíc eur, čo presahuje 10 000,- EUR, v súlade s § 8 ods. 8 „zákona“, bolo dňa 14. 08. 2026 v registri ponúkaného majetku štátu, v časti elektronické aukcie, zverejnené oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 15. 08. 2026 a uplynula dňa 17. 09. 2026. 

Okresný úrad Trenčín v súlade so „zákonom“ požadoval zloženie zábezpeky vo výške 6000,- EUR, slovom šesťtisíc eur.

Na zverejnenú ponuku Okresného úradu Trenčín nebola v stanovenej lehote, t.j. do 17. 09. 2026 doručená žiadna cenová ponuka na odplatný prevod predmetného prebytočného nehnuteľného majetku štátu.

Zasadnutie komisie bolo stanovené na deň 18. 09. 2026. 

Na začiatku zasadnutia komisie jej predseda RNDr. Natália Škvarková oboznámila členov komisie s dôvodmi zriadenia komisie. Jej úlohou bolo vyhodnotiť cenové ponuky záujemcov na prevod vlastníctva nehnuteľného majetku štátu nachádzajúceho sa v k. ú. Uhrovec. 


Komisia Okresného úradu Trenčín na vyhodnotenie vyhlásenej elektronickej aukcie predmetného nehnuteľného majetku štátu sa oboznámila so Znaleckým posudkom č. 234/2024 zo dňa 29. 11. 2024, vo veci stanovenia všeobecnej hodnoty nehnuteľnosti vo vlastníctve: Slovenská republika v správe – Okresný úrad Trenčín, Hviezdoslavova 3, Trenčín, PSČ 911 01:

· Rodinný dom súp. č. 39 na parcele č. 312/4 v spoluvlastníckom podiele 1/1, obec Uhrovec, k. ú. Uhrovec, okres Bánovce nad Bebravou, LV č. 1003;
· Pozemky KN-C: parc. číslo 311/1 – záhrada o výmere 1984 m² v spoluvlastníckom podiele 1/1, pozemok KN-C parc. číslo 312/4 – zastavaná plocha a nádvorie o výmere 112 m² v spoluvlastníckom podiele 1/1, pozemok KN-C parc. číslo 312/5 – zastavaná plocha a nádvorie o výmere 133 m² v spoluvlastníckom podiele 1/1, k. ú. Uhrovec, LV č. 219;

· Pozemok KN-C parc. číslo 312/1 – zastavaná plocha a nádvorie o výmere 222 m² v spoluvlastníckom podiele 1/2, k. ú. Uhrovec, LV č. 864,
vyhotoveným Ing. Vierou Herdovou, Námestie hraničiarov č. 18, 851 03, znalkyňou v odbore Stavebníctvo, odvetvie Odhad hodnoty nehnuteľností.

Všeobecná hodnota predmetných nehnuteľností bola v Znaleckom posudku číslo 234/2024, vyhotovenom  Ing. Vierou Herdovou  určená na sumu 61 950,96 EUR, zaokrúhlene 62 000,- EUR, slovom šesťdesiatdvatisíc eur, ktorá je zároveň cenou primeranou.
Komisia  Okresného  úradu  Trenčín  na  vyhodnotenie vyhlásenej elektronickej aukcie na prevod predmetného nehnuteľného majetku štátu za osobnej prítomnosti všetkých jej členov skonštatovala, že vyhlásenie  elektronickej aukcie je neúspešné, nakoľko žiadny záujemca neponúkol primeranú cenu za prevod predmetného prebytočného nehnuteľného majetku štátu.

Záver:

Komisia Okresného úradu Trenčín na vyhodnotenie vyhlásenej elektronickej aukcie na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Uhrovec, obec Uhrovec, zapísaného na LV č. 1003 v katastri nehnuteľností vedenom Okresným úradom Bánovce nad Bebravou, katastrálny odbor, a to stavby – rodinného domu súp. č. 39, postaveného na pozemku KN-C parc. č. 312/4, spoluvlastnícky podiel 1/1 a na LV č. 219 pozemku KN-C parc. č. 311/1, druh pozemku záhrada o výmere 1984 m2, spoluvlastnícky podiel 1/1, pozemku KN-C parc. č. 312/4, druh pozemku zastavaná plocha a nádvorie o výmere 112 m2, spoluvlastnícky podiel 1/1 a pozemku KN-C parc. č. 312/5, druh pozemku zastavaná plocha a nádvorie o výmere 133 m2, spoluvlastnícky podiel 1/1, vzhľadom na výsledok vyhlásenej elektronickej aukcie odporúča JUDr. Petrovi Parákovi, prednostovi Okresného úradu Trenčín, aby Okresný úrad Trenčín vykonal vyhlásenie elektronickej aukcie na prevod predmetného prebytočného nehnuteľného majetku štátu v súlade s § 8a ods. 8 „zákona“ s primeranou cenou zníženou o 10 %.
RNDr. Natália Škvarková, v.r.
JUDr. Peter Filo, v.r.
Ing. Ľubica Pilátová, v.r.
Ing. Jana Hôrková, v.r.
Ing. Daniela Machavová, v.r.
